### 4.     Beslutning om driftsbudget til Kalundborg [adresse]

**Åbent**

Sagsnr.: 326-2018-13633       J.nr.: 08.00.00           Dokumentnr.:
326-2019-76421

**Sagstype**

Beslutning.

**Resume og sagens baggrund**

Kalundborg Kommune driver fem kommunale havne i [adresse],
[adresse], Rebecca Bruun, Sejerø og Kalundborg [adresse]. Efter overtagelsen af
[adresse] er der behov for at få udarbejdet et driftsbudget.

**Indstillinger**

Chefen for Plan, Byg og Miljø indstiller, at forslaget til
et fremtidige driftsbudget vedr. den gamle [adresse] drøftes.

**Behandling**

Teknik- og Miljøudvalget.

**Sagsfremstilling**

På kommunalbestyrelsesmøde den 29. april 2015 blev det
besluttet at Kalundborg Kommune skulle erhverve lystbådehavnen og arealerne på
den gamle [adresse] i Kalundborg. Det blev også besluttet, at der senere skulle
udarbejdes et driftsbudget for den gamle [adresse].

Den 1. januar 2016 overtog Kalundborg Kommune, den gamle
[adresse] i Kalundborg og tilhørende arealer. Ved overtagelsen af havnen blev
der ikke givet et driftsbudget, da dette først skulle udarbejdes efter
overtagelsen.

Der blev på Kommunalbestyrelsesmøde den 20. december 2017
givet en anlægsbevilling til nødvendig vedligeholdelse af den gamle [adresse] på
0,5 mio. kr. i 2018, der sammen med indtægterne fra erhvervsaktiviteterne på
havnen skulle dække driftsomkostningerne.

I takt med udflytningen af erhvervsaktiviteterne fra den
gamle [adresse] er indtægterne faldet og kan ikke dække udgifterne til de
løbende vedligeholdelsesarbejder, der er på havnen. I 2018 blev renoveringen og
ombygningen af den gamle [adresse] igangsat, hvilket betyder at en del af
lystbådehavnen bliver lukket ned og der vil derfor ikke komme de forventede
indtægter fra faste bådpladser eller gæstesejlere.

Der er udarbejdet vedhæftede notat (bilag 1), der beskriver
behovet for et driftsbudget i 2020 og i årene fremover svarende til et
nettobudget på 674.600 kr.

Når renoveringen af lystbådehavnen er gennemført, kan der
blive behov for at se på driftsbudgettet på ny og herunder om ombygningen
påvirker indtægterne positivt.

**Økonomiske konsekvenser**

Såfremt ovenstående driftsbudget
vedr. [adresse] tiltrædes, vil området skulle tilføres netto 674.600
kr. årligt i 2020 og årene fremover.

**Bilag**

|  |  |
| --- | --- |
| Bilag 1 - Notat vedr. driftsbudget til [adresse] - Budget 2020 | 326-2018-156060 |